জানলা ভেঙে মোবাইল নিয়ে চম্পট দেয়ার আগে বালিশের পাশে দু’টি সিম খুলে রেখে দিয়ে গেল চোর! শুধু তাই নয়, কাঁচা হাতে ইংরেজি ও রোমান হরফে বাংলা মিশিয়ে মোবাইলের মালিকের উদ্দেশে চিঠিও রেখে গেছে ‘রসিক’ চোর। সেই লেখার মর্মার্থ দাঁড়ায়, ‘আমি একজন চোর। তোমার ফোন চুরি করেছি। কিন্তু টেনশন করো না। আমি তোমার ফোন আবার এক মাস পর ফিরিয়ে দেব।’ ঘুম ভেঙে বৃহস্পতিবার সকালে বালিশের পাশে চিঠি ও সিম দু’টি দেখে ভারতের কলপাড়ার যুবক সজন মিঞা ভেবেছিলেন, কেউ বুঝি তার সঙ্গে ‘ইয়ার্কি’ করেছে। এক সময় তার চোখে পড়ে, মাটির ঘরের ছোট জানলার পাল্লা ভাঙা। তা হলে কি সত্যিই চোর ঢুকেছিল? চায়ের কাপ রেখে পুরো ঘর তন্নতন্ন করে খুঁজতেই ওই যুবক বুঝতে পারলেন যে, তার স্মার্টফোনটি ছাড়া আর কিছুই খোয়া যায়নি। বিকালের দিকে থানায় গিয়ে অভিযোগ দায়ের করেন পেশায় লটারির টিকিট বিক্রেতা